افغانستان نینگ قندوز ولایتیده 7 یاشیده گی بیر قیز باله گه تجاوز قیلیب اونی اولدیرگن اوچ کیشی اوشلندی.
قندوز ولایتی امنیه قوماندانی جنرال عبدالحمید حمیدی خودی منه شوو اوچ کیشی نینگ آلدین اوشبو کیچیک قیز باله گه تجاوز قیلگن لیک لری و کیین چه لیک ایسه اونی اولدیرگن لیک لری نی بیلدیردی.
حمیدی تقریباً اوچ هفته آلدین یوز بیرگن اوشبو تجاوز و قتل حادثه سی نینگ فاعل لریدن عبارت ایکن لیک لری بیلدیریلگن اوشبو کیشی لرنینگ دوسیه لری نینگ عدلی ارگان لر گه یوباریلگن لیگی نی معلوم قیلدی.
سونگگی پیتلرده افغانستانده امنیت نینگ یخشی بولمه گن جایلرده بونگه اوخشش تجاوز حادثه لری نینگ آرتیب کیتگن لیگی بیلدیریلماقده.
جاری آی نینگ ایلک کونلریده هم ارزگان ولایتیده 8 یاشیده گی بیر قیز باله قوراللی کیشی لر تامانیدن تجاوز ایتیلرایکن, کیین چه لیک ایسه خودی منه شوو قوراللی کیشی لر تامانیدن وحشیانه بیر شکلده اولدیریلگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
